wickkiey/tamil-wikipedia-chunked huggingface dataset:
# சங்கு நாராயணன் கோயில்

**சங்கு நாராயணன் கோயில்** (Changu Narayanan Temple) , நேபாள நாட்டின்பாக்மதி மாநிலம், பக்தபூர் மாவட்டத்தில் தவளகிரி மலைப்பகுதியில் சங்கு என்ற கிராமத்தில் அமைந்த பண்டைய இந்து சமயக் கோயிலாகும். காத்மாண்டு சமவெளியில் உள்ள காத்மாண்ட் நகரத்தின் கிழக்கில் இருபது கிலோ மீட்டர் தொலைவிலும், பக்தபூர் மாவட்டத் தலைமையிடமான பக்தபூர் நகரத்திற்கு வடக்கே ஏழு கிலோ மீட்டர் தொலைவிலும் சங்குநாராயாணன் கோயில் அமைந்துள்ளது.  
இக்கோயில் திருமாலுக்கு அமைக்கப்பட்டதாகும். நேபாளத்தில் இக்கோயில் மிகப் பழமையானதாக கருதப்படுகிறது. இக்கோயில் அருகே மனோகரா ஆறு பாய்கிறது. யுனேஸ்கோவால் அங்கீகரிப்பட்ட உலகப் பாரம்பரியக் களங்களில் ஒன்றாக சங்கு நாராயணன் கோயில் விளங்குகிறது.
# சங்கு நாராயணன் கோயில்

## வரலாறு

இக்கோயில் நேபாள பௌத்த கட்டிடக் கலை வடிவில் கட்டப்பட்டுள்ளது. இந்து புராணங்களின்படி, இக்கோயில் கி மு 325ல் லிச்சாவி வம்ச மன்னர் ஹரி தத்தா வர்மனின் காலத்தில் கட்டப்பட்டதாக அறிய முடிகிறது. மன்னர் மனதேவனின் ஆட்சிக் காலமான கி பி 496 முதல் 524 முடிய, இங்குள்ள தரை தளத்தில் அமைந்த கல் தூண்களில், அவனது படையெடுப்புகள் குறித்து எழுதப்பட்டுள்ளது. 1585 முதல் 1614 வரை ஆட்சி செய்த சிவ சிம்ம மல்ல அரசனின் பட்டத்தரசி கங்காராணி என்பவர் இக்கோயிலை புதுப்பித்து கட்டினார். இக்கோயிலின் கதவுகள், சன்னல்கள் மற்றும் கூரைகள் தங்கம் கலந்த செப்புத்தகடுகளால் 1708இல் மன்னர் பாஸ்கர மல்லர் வேய்ந்தான்.
# சங்கு நாராயணன் கோயில்

## கோயிலின் அமைவிடத்தின் சிறப்புகள்

மலை உச்சியில் அமைந்த சங்கு நாராயணன் கோயிலைச் சுற்றிலும் உள்ள காடுகளில் செண்பக மரங்கள் வளர்ந்துள்ளது. இக்கோயிலுக்குச் செல்லும் வழியில் கல்லால் ஆன குடிநீர் குழாய், லிச்சாவியர்கள் காலத்திலிருந்தே இருப்பதாக கருதப்படுகிறது.
நேவார் இன மக்கள் இக்கோயிலைச் சுற்றிலும் வாழ்கின்றனர். இக்கோயிலால் இப்பகுதியில் சுற்றுலாத் துறை வளர்ந்துள்ளது. உணவு விடுதிகள், தங்குமிடங்கள், பெட்டிக் கடைகள் சுற்றுலா பயணிகளுக்கு உதவுகிறது.
# சங்கு நாராயணன் கோயில்

## கோயிலின் அமைவிடத்தின் சிறப்புகள்

### கலை மற்றும் கட்டிடக்கலை

நேபாள நாட்டில் சங்கு நாராயணன் கோயில் மிகப் பழமையானதாக கருதப்படுகிறது. இரண்டடுக்கள் கொண்ட கருங்கற்களாலான இக்கோயில் பௌத்தக் கட்டிடக் கலை அல்லது இந்து கட்டிடக் கலை வடிவில் அமையாது, பண்டைய நேபாள மரபுப்படி கட்டப்பட்டுள்ளது. .
இக்கோயிலைச் சுற்றிலும் திருமாலுக்குரிய சிற்பங்களுடன் அமைந்துள்ளது. முதன்மை கோயிலின் முற்றவெளியில் சிவன், சின்னமஸ்தா, கிருஷ்ணர் கோயில் அமைந்துள்ள இக்கோயிலின் நான்கு வாயில்களில் சிங்கங்கள், சரபங்கள், யாணைகள் மற்றும் யாழி சிற்பங்கள் காவலுக்கு உள்ளன. திருமாலின் பத்து அவதாரங்களைக் குறிக்கும் சிற்பங்கள் கோயிலின் கூரையை தாங்கும்படி அமைக்கப்பட்டுள்ளது. மேற்கு வாயிலின் எதிரில் உள்ள தூணில் திருமாலின் ஆயுதங்களான சங்கு, சக்கரம், கட்கம் மற்றும் தாமரை ஆகியவைகளை சிற்பங்களான வடிக்கப்பட்டுள்ளன. இத்தூண் கி மு 464ல் லிச்சாவி இன மன்னர் மனதேவன் காலத்தில் எழுப்பட்டதாக, இத்தூணில் குறித்த பண்டைய சமசுகிருத எழுத்துக்களின் மூலம் தெரியவருகிறது.
கோயில் முற்றவெளியிலிருந்து, கோயிலின் கிழக்கு வாயிலில் நுழையும் போது, வலது புறத்தில் கீழ்கண்ட சின்னங்கள் தென்படுகிறது. அவைகள்;  
- லிச்சாவி மன்னன் மனதேவன் கி மு 464ல் எழுப்பிய வரலாற்று சிறப்பு மிக்க தூண்.
- திருமாலின் வாகனம், கருடனின் சிற்பம்
- மல்ல வம்ச மன்னர் புபலேந்திர மல்லர் மற்றும் அவரது பட்டத்து இராணி புவனலெட்சுமியின் உருவச்சிலைகள்
- சந்திர நாராயணன் (கருட நாராயணன்):- கருட வாகனத்தில் பறக்கும் திருமாலின் ஏழாம் நூற்றாண்டுச் சிற்பம். (இச்சிற்பம் நேபாள நாட்டின் பத்து ரூபாய் பணத்தாளில் அச்சடிக்கப்பட்டுள்ளது).
- ஸ்ரீதர விஷ்ணு:- ஒன்பதாம் நூற்றாண்டின் கலைநயத்துடன் கூடிய விஷ்ணு, இலக்குமி மற்றும் கருடன் சிற்பங்கள்.
- வைகுந்த விஷ்ணு:- கருட வாகனத்தில், விஷ்ணுவின் தொடையில் அமர்ந்திருக்கும் இலக்குமியின் 16ஆம் நூற்றாண்டுச் சிற்பம்.
- சின்னமஸ்தா தேவி கோயில்:- சின்னமஸ்தா தன் தலையை தானே கொய்து, பசித்திருக்கும் டாகினி மற்றும் வார்னீக்கும் இரத்தம் வழங்குதல்
- விஸ்வரூபம்:- பகவத்கீதையில் அருச்சுனனுக்கு, கிருஷ்ணர் காட்டும் விராட் விஸ்வரூப காட்சியின் ஏழாம் நூற்றாண்டின் சிற்பம்.
- உலகளந்த பெருமாள்:- வாமனர் மற்றும் மகாபலி சக்கரவர்த்தி ஆகியவர்களின் ஏழாம் நூற்றாண்டுச் சிற்பங்கள்.
- நரசிம்மர் :- நரசிம்மர் உருக்கொண்டு இரணியகசிபை கொன்று பிரகலாதனை காத்த, ஏழாம் நூற்றாண்டின் சிற்பம்.
- கிலேஷ்வர்:- இரண்டடுக்கு சிவன் கோயில்.
# சங்கு நாராயணன் கோயில்

## மனித இன அமைப்பியல் அருங்காட்சியகம்

கோயிலில் உள்ள கட்டிடத்தில் மனித இன அமைப்பியல் குறித்தான அருங்காட்சியகத்தில் (ethnographic museum) ஜுடித் டேவிஸ் சேகரித்த பொருட்கள் மற்றும் புகைப்படங்கள் காட்சிக்கு வைக்கப்பட்டுள்ளது. நுழைவுக் கட்டணமாக இந்திய ரூபாய் 250 வசூலிக்கப்படுகிறது. மேலும் ஒரு சிறு புத்தகக் கடையும் உள்ளது.
# சங்கு நாராயணன் கோயில்

## திருவிழாக்களும், சிறப்பு பூஜைகளும்

இக்கோயிலில் தினசரி பூஜைகள் நடப்பதில்லை. ஏகாதசி, அஷ்டமி மற்றும் நவமியின் போது கோயில் சார்பாக பூஜை நடைபெறுகிறது. மற்ற சமயங்களில் குடும்பச் சடங்குகள் அல்லது பிறந்தநாள் விழா போன்ற சமயங்களில் மட்டும் கட்டணம் பெற்று பூஜைகள் செய்யப்படுகிறது. முக்கிய கோயில் திருவிழாக்கள்;  
- சங்கு நாராயணன் யாத்திரைத் திருவிழா
- மகாஷானன் திருவிழா.
# சங்கு நாராயணன் கோயில்

## 2015 நேபாள நிலநடுக்கம்

ஏப்ரல் 2015 நிலநடுக்கத்தில் பல நேபாள உலகப் பாரம்பரியக் களங்கள் பலத்த சேதமடைந்திருந்தாலும், சங்கு நாராயணன் கோயிலின் நான்கில் இரண்டு கோயில்கள் பலத்த சேதமடைந்துள்ளது. முக்கியக் கோயிலும், மற்றொரு கோயிலும் அதிக சேதமின்றி தப்பியது.
# சங்கு நாராயணன் கோயில்

## இதனையும் காண்க

- பசுபதிநாத் கோவில்
- அனுமன் தோகா நகர சதுக்கம்
- பொக்காரா
- பக்தபூர் நகர சதுக்கம்
- பதான் தர்பார் சதுக்கம்
- பௌத்தநாத்து
- சுயம்புநாதர் கோயில்
- லும்பினி
- முக்திநாத்
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# 1654

**1654** (MDCLIV) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.
# 1654

## நிகழ்வுகள்

- மார்ச் 12&ndash;13 - கொசாக்குகளுக்கும் உருசியப் பேரரசர் முதலாம் அலெக்சேயிற்கும் இடையில் பிரியசுலாவ் நகரில் அமைதி ஒப்பந்தம் கையெழுத்திடப்பட்டது. உக்ரைனில் கெமெல்னீத்ஸ்கி எழுச்சி முறியடிக்கப்பட்டது. 1648 இல் ஆரம்பமான இப்போரில் 100,000 யூதர்கள் வரை கொல்லப்பட்டனர்.
- ஏப்ரல் 5 - முதலாவது ஆங்கிலோ-இடச்சுப் போர் முடிவுக்கு வந்தது.
- ஏப்ரல் 12 - ஆலிவர் கிராம்வெல் இங்கிலாந்துக்கும் இசுக்கொட்லாந்துக்கும் இடையில் ஒன்றியம் ஒன்றை ஆரம்பித்தார். இங்கிலாந்து நாடாளுமன்றத்தில் இசுக்கொட்டியப் பிரதிநிதித்துவம் அனுமதிக்கப்பட்டது.
- சூன் 3 - பிரான்சின் பதினான்காம் லூயி முடி சூடினார்.
- சூன் 6 - சுவீடனின் அரசராக பத்தாம் சார்லசு குஸ்தாவ் பதவியேற்றார். பதவியில் இருந்து விலகிய கிறித்தீனா அதே நாளில் கத்தோலிக்க சமயத்துக்கு இரகசியமாக மதம் மாறினார்.
- சூலை - உருசியப் படையினர் சிமொலியென்ஸ்க் நகரைக் கைப்பற்றினர். உருசிய-போலந்துப் போர் ஆரம்பமானது.
- சூலை 10 - ஆலிவர் கிராம்வெல்லைப் படுகொலை செய்ய முயன்ற குற்றத்துக்காக பீட்டர் வவெல், ஜோன் ஜெரார்டு ஆகியோர் இலண்டனில் தூக்கிலிடப்பட்டனர்.
- ஆகத்து 22 - பிரேசிலில் இருந்து 33 யூத அகதிகள் புதிய ஆம்ஸ்டர்டாம் (இன்றைய நியூயோர்க் நகரம்) நகரில் குடியேறினர்.
- செப்டம்பர் 3 - இங்கிலாந்தில் முதலாவது காப்பாளர் நாடாளுமன்றம் கூடியது.
- அக்டோபர் 12 - நெதர்லாந்தின் டெல்ஃப்ட் நகரில் துப்பாக்கித் தொழிற்சாலையில் இடம்பெற்ற வெடிப்பில் நூற்றுக்கும் அதிகமானோர் உயிரிழட்ந்தனர். இறந்தவர்களில் ரெம்பிரான்ட்டின் மாணவரும் ஒருவர்.
- மாலைத்தீவுகள் டச்சுக் கிழக்கிந்தியக் கம்பனியின் பிடியில் வந்தது.
# 1654

## பிறப்புகள்

- பேத்ரோ கலூங்சோத், பிலிப்பீனிய கத்தோலிக்க மறைப்பணியாளர் (இ. 1672)
# சிறந்த நகைச்சுவையாளருக்கான பிலிம்பேர் விருது – தெலுங்கு

**சிறந்த நகைச்சுவையாளருக்கான பிலிம்பேர் விருது – தெலுங்கு** என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தெலுங்குத் திரைப்படத்துறையில் சிறப்பான நகைச்சுவை நடிப்பினை வெளிப்படுத்தும் சிறந்த நகைச்சுவையாளருக்கு வழங்கப்படுகிறது.  
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. பிரம்மானந்தம் இவ்விருதினைப் பெற்ற முதல் நபராவார். 2006ஆம் ஆண்டுடன் இவ்விருது நிறுத்தப்பட்டது.
# சிறந்த நகைச்சுவையாளருக்கான பிலிம்பேர் விருது – தெலுங்கு

## விருது வென்றவர்கள்

| சான்றுகள் |  |  |  |
| --- | --- | --- | --- |
| 2005 | அலி | *சூப்பர்* |  |
| 2004 | சுனில் வர்மா | *பெத்தபாபு* |  |
| 2003 | அலி | *அம்மா நண்ணா ஓ தமிழ அம்மாயி* |  |
| 2002 | பிரம்மானந்தம் | *மன்மதடு* | } |
# விக்கிப்பீடியா:தானியங்கிக் கட்டுரையாக்கம்/தமிழக ஊராட்சிகள்/பிழைகள்/பெயர்கள்

## தலைப்பு மாற்றப்பட வேண்டிய கட்டுரைகள்

### ஐயத்திற்கு உரியவை
- குண்ணம் ஊராட்சி => குன்னம் ஊராட்சி
- சிறுபினாயூர் ஊராட்சி => சிறுபின்னையூர் ஊராட்சி/சிறுபிணையூர் ஊராட்சி
- பணங்காட்டுபாக்கம் ஊராட்சி => பனங்காட்டுபாக்கம் ஊராட்சி
- பினாயூர் ஊராட்சி => பின்னையூர் ஊராட்சி (இன்னொரு ஊராட்சியும் உள்ளது)
- ஆத்திகாட்டுவிளை ஊராட்சி => அத்திகாட்டுவிளை ஊராட்சி
- ஆத்திவிளை ஊராட்சி => அத்திவிளை ஊராட்சி
- இராஜாக்கமங்கலம் ஊராட்சி -> இராஜக்காமங்கலம் ஊராட்சி (இராஜக்கா என்று தொடங்கும் பெயர்கள் அனேகம். இராஜாக்க என்று தொடங்கும் ஊர்களும் உள்ளன.)
- நட்டாலம் ஊராட்சி => நட்டாளம் ஊராட்சி (ஆளம் என்று முடியும் பல ஊர்கள் உண்டு.)
- கரையேரவிட்டகுப்பம் ஊராட்சி => கரையேறவிட்டகுப்பம் ஊராட்சி
- கர்ணத்தம் ஊராட்சி => கார்நத்தம் ஊராட்சி (நத்தம் என்பது பொதுப் பெயர்)
- கல்குணம் ஊராட்சி => கல்குன்னம் ஊராட்சி (குன்று=குன்னு=குன்னம்; கல் குன்றா, கல் குணமா?)
- கீழமுங்கிலடி ஊராட்சி => கீழமூங்கிலடி ஊராட்சி (ஆலடிக்குமுளை, ஆலடி= ஆல மரத்தின் அடி; மூங்கில் அடி)
- கோபுராபுரம் ஊராட்சி => கோபுரபுரம் ஊராட்சி
- திருப்பனாம்பாக்கம் ஊராட்சி => திருப்பனம்பாக்கம் ஊராட்சி
- ரெட்டாக்குறிச்சி ஊராட்சி => ரெட்டக்குறிச்சி ஊராட்சி
- கந்தாம்பாளையம் ஊராட்சி => கந்தம்பாளையம் ஊராட்சி
- செந்துரை ஊராட்சி => செந்துறை ஊராட்சி
- நல்லம்பாளையம் ஊராட்சி +> நல்லாம்பாளையம் ஊராட்சி (நல்லான் பாளையம்)
- வாணதிரையன்பட்டிணம் ஊராட்சி => வானதிரையன்பட்டினம் ஊராட்சி  
கவனிக்க: ஆங்கிலத்தில் எழுதும்போதும் நெடில்/குறில், ர,ற, ன,ண, ல,ள கருத்தில் கொள்ளப்படுவதில்லை.
ll=>ல்ல/ள ; nn=> ன்ன/ண; l => ல/ழ ; க்க, த்த, ப்ப போன்ற கூட்டெழுத்துகள், kka,ththa,ppa என்றில்லாமல் ka, tha, pa என்றும் எழுதப்படுவதுண்டு. முதலெழுத்து a, e என்றிருப்பின், அ/ஆ, எ/ஏ, இ/ஈ ஆகிய அனைத்தும் கணக்கில் கொள்ளப்பட வேண்டும். எ.கா: velur => வேலூர்/வேளூர்;  
::ஒரே பெயரில் உள்ள இரு ஊர்கள் (பெரும்பாலும் ஒரே மாவட்டம், இரு வேறு வட்டாரங்களில் அமைந்தவை) வேறுபடுத்திக்காட்டுவதற்காக ஒற்று விடுபட்டும், தேவையில்லாமல் குறில்/நெடில் மாற்றியும் உள்ளன. (எ.கா: இராஜகிரி, இராஜாகிரி ; அப்பநாயக்கன்பட்டி, அப்பனைக்கேன்பட்டி, கடம்பங்குடி, கடம்பன்குடி ;புலியாக்குடி, புளியக்குடி; தளவாய்பட்டி, தளவாய்ப்பட்டி ; தாசநாயக்கன்பட்டி, தாசநாய்க்கன்பட்டி ; ஜல்லிபட்டி, ஜள்ளிபட்டி; நாயக்கன்பாளையம், நாய்க்கன்பாளையம்; நாரலபள்ளி, நாரளப்பள்ளி; தேவன்குடி, தேவங்குடி) இவற்றையும் கவனத்தில் கொள்ள வேண்டும்.  
ஆங்கில முறைப்படி எழுதி பின் தமிழில் எழுதுவதால் ஒற்றுகள் அடிக்கடி விடுபடுகின்றன. அச்சுப்பிழைகளும் ஏற்படுவதுண்டு. மருவியிருக்கும்/மருவி இருக்கக் கூடிய பெயர்கள் கணக்கில் எடுத்துக் கொள்ளப்படவில்லை.
# சிறுகட்டுக்கொடி

**சிறுகட்டுக்கொடி** (Cocculus) இக்கொடியானது 11 வகையான பேரின கொடிகளில் ஒன்றாகும். இவை பொதுவாக அமெரிக்கா, ஆசியா மற்றும் ஆப்பிரிக்காவின் மிதமான வெப்பமண்டல பகுதில் வளரக்கூடிய தாவரம் ஆகும். இவை ஒரு மருத்துவ குணம் கொண்ட தாவரம். இதன் இலைகள் மருத்துவ குணம் கொண்டுள்ளன. ஆனைமிர்தா(Anamirta cocculus) என்ற தாவரத்தில் துணை தாவரம் ஆகும்.
# பாயமைப்பு

பாய்க்கப்பல்களில் பாயமைப்பு (Rig) என்பது, பாய்க்கப்பல்களை முன்னோக்கிச் செலுத்துவதற்குக் காற்றின் வலுவைப் பயன்படுத்துவதற்கான ஒரு அமைப்பு ஆகும். இது ஒரு கப்பலில் பாய்மரங்களும், பாய்களும் ஒழுங்குபடுத்தப்பட்டிருக்கும் விதத்தைக் குறிக்கும். இவ்வமைப்பு பாய்மரங்கள். பாய்க்கம்புகள், பாய்கள், வடங்கள் ஆகியவற்றை உள்ளடக்கியது.
# பாயமைப்பு

## சொற்களும் வகைப்பாடுகளும்

பாயமைப்பு, முழுக் கப்பலையும் செலுத்துவதற்காக கப்பலின் உடலில் பொருத்தப்படும் பொறிமுறை அமைப்பு ஆகும். இந்த அமைப்பில், வடத்தொகுதி (நிலைகளையும், வடிவத்தையும் மாற்றுவதற்காக பாயுடனும், பய்க்கம்புகளுடனும் இணைக்கப்படும் வடங்கள்), பாய்கள் (வளித்தகடு, தடித்த துணியாலானது, காற்றைப் பிடிப்பதற்குப் பயன்படுவது), கம்புகள் (பாய்களை இணைப்பதற்கான பாய்மரங்களும், பிற வளைகளும் கம்புகளும்) என்பன அடங்கும். வடங்கள் என்னும் சொல் பொதுவாகக் கப்பலில் பயன்படுத்துவதற்கு முன் சேமித்து வைக்கப்பட்டிருக்கும் வடங்கள், கயிறுகள் போன்றவற்றுக்கே பயன்படுத்தப்படுகின்றது. பயன்படுத்தப்பட்ட பின்னர் அது பாயமைப்பின் ஒரு பகுதியாகிறது.  
சில பாய்த் திட்டங்கள் அவற்றின் காற்றியக்க இயல்புகளைக் கருத்திற்கொண்டு குறிப்பிட்ட சில நோக்கங்களுக்காகப் பயன்படுகின்றன. எல்லாப் பாய்க்கப்பல்களும் அவற்றின் உடலமைப்பு, பாயமைப்பு என்பவற்றின் அடிப்படையில் வகைப்படுத்தப்படுகின்றன.  
பழங்காலத்தில் கப்பல்கள் போர்களின்போது துடுப்புக்களை மட்டுமே பயன்படுத்தின. போர்க்கப்பல்கள் முன்னேறிச் செல்லும்போது விரைவாகத் திசையை மாற்றுவதற்குப் பாய்கள் தடையாக அமையக்கூடும். முதன்மைப் பாயமைப்பை ஏற்றுவதற்கும் இறக்குவதற்கும் அதிக நேரம் தேவைப்பட்டதால், முதன்மைப் பாயமைப்பை விட விரைவாக இயக்கத்தக்கதாக இன்னொரு பாயமைப்பையும் உருவாக்கினர். இது அவசரப் பாயமைப்பு எனப்பட்டது. இன்னல்கள் ஏற்பட்டு விரைவாக விலகிச் செல்லவேண்டிய நேரங்களில், முதன்மைப் பாயமைப்பைப் போதிய அளவு விரைவாக விரிக்க முடியாவிட்டால், மேற்குறித்த பாயமைப்பைப் பயன்படுத்த முடியும். இதனாலேயே இது அவசரப் பாயமைப்பு எனப்பட்டது.
# கனவாழை

**கனவாழை**, **கானான்வாழை** என்று அழைக்கப்படும் சிறு தாவரம் ஒரு வெப்ப மண்டல தாவரம் ஆகும். இவை ஆசியா, ஆப்பிரிக்கா போன்ற கண்டங்களில் மூலிகைச்செடியாக இருந்து உதவுகிறது. மேலும் ஹவாய், மேற்கு இந்திய தீவுகள், வட அமெரிக்கா போன்ற நாடுகளிலும் காணப்படுகிறது. இதன் இலை மூலிகை மருந்தாக பயன்படுகிறது.
# கனவாழை

## வாழ்விடம்

நாட்டில் ஹைதரபாத் என்ற இடத்தில் காணப்பட்ட *கனவாழை*யின் தோற்றம்'']]  
இவை ஆசியா ஆப்பிரிக்கா போன்ற வெப்ப மண்டல மற்றும் துணை வெப்பமண்டல பகுதில் செழித்து வளரும் தன்மைகொண்டது. சீனா நாட்டில் இந்த தாவரம் ஈரமான் பகுதிகளில் கடலுக்கு அருகில் 2300 கீட்டர் தொலைவில் வளரும் தன்மைகொண்டது. மேலும் ஜப்பான் நாட்டின் பலதீவுகளிலும் காணபடுகிறது.
# பெருநுவுளி

**பெருநுவுளி**, அல்லது **நரிவிலி** (Cordia obliqua) என்ற இந்த தாவரம் ஒரு மூலிகைத் தாவரம் ஆகும். இதன் கனி மருத்துவத்திற்கு பயன்படுகிறது. இது ஒரு பூத்து காய் காய்க்கும் தாவரம் ஆகும்.
இவை பொதுவாக இந்தியாவின் மேற்கு வங்காளப்பகுதிகளில் காணப்படுகிறது.
# லீ மெரிடியன்

**லீ மெரிடியன்** ஒரு உயர்-ரக தர மதிப்பீடு கொண்ட சர்வதேச ஹோட்டல் ஆகும். இதன் தலைமையகம் ஃபிரான்ஸ் மற்றும் லண்டன் உள்ளது. ஸ்டார்வுட் ஹோட்டல்கள் மற்றும் ரிசோர்ட்ஸ் வேர்ல்ட்வைட் நிறுவனத்தினால் நிர்வகிக்கப்படும் இந்த ஹோட்டல், உலகம் முழுவதும் 40 க்கும் மேற்பட்ட நாடுகளில் அமைந்துள்ள 99 ஹோட்டல்களுள் ஒன்று.
# லீ மெரிடியன்

## வரலாறு

ஏர் ஃபிரான்ஸ், லீ மெரிடியன் நிறுவனத்தினை 1972 ஆம் ஆண்டு நிறுவியது. தனது வாடிக்கையாளர்களுக்கு தனது வீட்டிலிருப்பது போன்ற உணர்வினை கொடுக்க வேண்டும் என்ற நோக்கத்துடன் இந்நிறுவனம் தொடங்கப்பட்டது. லீ மெரிடியன் நிறுவனத்தின் முதல் ஹோட்டலாக லீ மெரிடியன் எடோயில் ஆயிரம் அறைகள் கொண்டதாக பாரிஸ் நாட்டில் உருவானது. தனது துரித செயல்பாட்டின் மூலம் இரு ஆண்டுகளில், ஐரோப்பா மற்றும் ஆப்பிரிக்காவில் 10 ஹோட்டல்களை தன்வசப்படுத்தியது. தனது முதல் ஆறு வருட உழைப்பில் ஐரோப்பா, ஆப்பிரிக்கா, பிரஞ்சு மேற்கிந்தியத் தீவுகள், கனடா, தென்னமேரிக்கா, மத்திய கிழக்குப் பகுதிகள் மற்றும் மொரிஷியஸ் போன்ற இடங்களில் சுமார் 21 ஹோட்டல்களை உரிமையாகக் கொண்டிருந்தது. லீ மெரிடியன், 1991 ஆம் ஆண்டின்படி, சுமார் 58 ஹோட்டல்களை தன்வசம் கொண்டிருந்தது.  
1994 ஆம் ஆண்டின் பிற்பாதியில், லீ மெரிடியன் ஹோட்டலை லண்டனின் ஹோட்டல் நிறுவனமான ஃபோர்ட் குழு வாங்கியது. பின்னர் 1996 ஆம் ஆண்டில் கிராணாடா நிறுவனத்தினால் வாங்கப்பட்டது. காம்பஸ் குழு மற்றும் கிராணாடா நிறுவனமும் 2000 ஆம் ஆண்டின் கோடைப் பருவத்தில் இணைந்தது. 2001 ஆம் ஆண்டு பிப்ரவரி மாதம் மூன்று நிறுவனங்களாகப் பிரிந்தது. லீ மெரிடியன், ஹெரிடேஜ் ஹோட்டல்கள் மற்றும் போஸ்தௌஸ் ஃபோர்ட் என்ற மூன்று பெயருடன் அந்த நிறுவனம் பிரிந்தது.  
மே 2001 இல், நோமுரா குழுவானது லீ மெரிடியன் ஹோட்டல்கள் மற்றும் ரிசோர்ட்ஸ்களை காம்பஸ் குழுவிடம் இருந்து சுமார் 1.9 பில்லியன் யூரோக்களுக்கு வாங்கியது. அத்துடன் பிரின்சிபல் ஹோட்டல்களுடன் தன்னை இணைத்துக்கொண்டது. டிசம்பர் 2003 இல் லீ மெரிடியனின் மேம்பட்ட பங்கினை லெஹ்மேன் சகோதரர்களின் குழு வாங்கியது.  
இறுதியாக நவம்பர் 24, 2005 இல் ஸ்டார்வுட் ஹோட்டல்கள் மற்றும் ரிசோர்ட்ஸ் குழுமம் லீ மெரிடியன் ஹோட்டல்களின் வணிகத்தினைக் கைப்பற்றியது. இதனை குத்தகைக்கு விடுதல் மற்றும் இதர பணிகளுக்கு செயல்படுத்துதல் போன்றவற்றினை லெஹ்மேன் சகோதரர்கள் மற்றும் ஸ்டார்வுட் கேபிடல் ஆகியவை இணைந்து செய்கின்றன.  
2011 ஆம் ஆண்டில், லீ மெரிடியன் தனது நூறாவது ஹோட்டலினை இந்தியாவிலுள்ள கோயம்புத்தூரில் திறந்தது.
# லீ மெரிடியன்

## இருப்பிடம்

லீ மெரிடியன் ஹோட்டல் ராஷ்டிரபதி பவனில் இருந்து 2 கிலோ மீட்டர் தொலைவில் அமைந்துள்ளது. சுற்றுலா வரும் விருந்தினர்கள், அருகிலுள்ள பகுதிகளான ஜன்டர் மந்தர் (2 கிலோ மீட்டர்), இந்திய வாசல் (ஒரு கிலோ மீட்டர்) மற்றும் செங்கோட்டை என பலவிடங்களைப் பார்வையிடுவதன் மூலம் தனது பயணத்தினை மறக்க முடியாத பயணமாக மாற்ற இயலும்.
# லீ மெரிடியன்

## போக்குவரத்து வசதிகள்

லீ மெரிடியன் ஹோட்டலுக்கு அருகே அமைந்துள்ள போக்குவரத்து வசதிகள் பின்வருமாறு:
இந்திரா காந்தி சர்வதேச விமான நிலையம் : 20 கிலோ மீட்டர்/ 40 நிமிடங்கள்
புது டெல்லி ரயில் நிலையம் : 3 கிலோ மீட்டர்/ 15 நிமிடங்கள்
# லீ மெரிடியன்

## லீ மெரிடியன் அறைகள்

எக்ஸ்கியூட்டிவ் அறை, சுப்பீரியர் அறை, குழு அறை, எக்ஸ்கியூட்டிவ் சூட் மற்றும் பிரிமீயம் அறை போன்ற வெவ்வேறு வகைகளில் அறைகள் லீ மெரிடியன் ஹோட்டலில் வழங்கப்படுகின்றன. இங்கு பாதுகாப்பு, தொலைபேசி வசதி, துணி தேய்த்தல் மற்றும் செய்தித்தாள் வசதிகள் வழங்கப்படுகின்றன.
# லீ மெரிடியன்

## லீ மெரிடியன் வசதிகள்

விமான நிலையத்திற்கு கூட்டிச் செல்வது மற்றும் அழைத்து வருவது, மருத்து நீருற்று, வாடகைக்கு கார் மற்றும் பண பரிமாற்றம் என பல்வேறு விதமான தேவைகளை லீ மெரிடியன் ஹோட்டல் பூர்த்தி செய்கிறது.
# லீ மெரிடியன்

## லீ மெரிடியன் வசதிகள்

### அடிப்படை வசதிகள்

கம்பியில்லா இணையச்சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணைய வசதி, வணிக மையம், நீச்சல் குளம் மற்றும் உடற்பயிற்சி மையம் ஆகியவை அடிப்படை வசதிகளாக இங்கு வழங்கப்படுகின்றன.
# லீ மெரிடியன்

## லீ மெரிடியன் வசதிகள்

### உணவு மற்றும் குடிபானங்கள்

பார், உணவகம், காஃபி ஷாப் மற்றும் விருந்து உண்ணும் பகுதி ஆகியவை இங்கு அளிக்கப்படும் வசதிகள் ஆகும்.
# லீ மெரிடியன்

## லீ மெரிடியன் வசதிகள்

### வணிகச் சேவைகள்

வணிக மையம், கூட்ட அரங்கு வசதிகள், சந்திப்பு அறை, மாநாட்டு அறை போன்றவை இங்கு அளிக்கப்படும் வசதிகள் ஆகும்.
# லீ மெரிடியன்

## லீ மெரிடியன் வசதிகள்

### மறு உருவாக்க சேவைகள்

குழந்தைகள் நீச்சல் குளம், உடற்பயிற்சி செய்யும் இடம், உடல்நிலை நலத்திற்குரிய அரங்குகள், உடற்பிடிப்பு மையம் மற்றும் நீராவி குளியல் போன்றவை இங்கு அளிக்கப்படும் வசதிகள் ஆகும்.
# லீ மெரிடியன்

## லீ மெரிடியன் வசதிகள்

### பயணச் சேவைகள்

பயண உதவிகள், வாகன நிறுத்துமிடம், இலவச நிறுத்துமிடம், உள் அரங்கு நிறுத்துமிடம், கார் நிறுத்தத்தில் செய்யும் பணியாட்கள் போன்றவை இங்கு அளிக்கப்படும் வசதிகள் ஆகும்.
# லீ மெரிடியன்

## லீ மெரிடியன் வசதிகள்

### தனிப்பட்ட சேவைகள்

24 மணி நேர வரவேற்பு பகுதி, 24 மணி நேர அறைச்சேவை, குழந்தை பராமரிப்பவர்கள், துணி சலவை செய்பவர்கள், உலர்ந்த துணி சுத்தம் செய்தல், அறைச்சேவை போன்றவை இங்கு அளிக்கப்படும் வசதிகள் ஆகும்.
# லீ மெரிடியன்

## லீ மெரிடியன் வசதிகள்

### இதர வசதிகள்

24 மணிநேர பாதுகாப்பு, வரவேற்பு பகுதி மற்றும் பரிசுப் பொருட்கள் வாங்கும்பகுதி போன்றவை இங்கு அளிக்கப்படும் வசதிகள் ஆகும்.
# ரெட் ஹாட் லினக்சு

**ரெட் ஹட் லினக்சு** (*Red Hat Linux*) ரெட் ஹட் நிறுவனத்தால் உருவாக்கப்பட்ட லினக்சுசார்ந்தஇயங்குதளமாகும். இது 2004ஆம்ஆண்டுகைவிடப்பட்டது.  
இதன் ஆரம்ப பதிப்பு **ரெட் கட் கொமர்சியல் வினக்சு** (*Red Hat Commercial Linux*) என அழைக்கப்பட்டதுடன் முதலாவதாக 3 நவம்பர் 1994 அன்று வெளியிடப்பட்டது.
# ஓமானில் பெண்கள்

வரலாற்றில், **ஓமான் பெண்கள்** *(Women in Oman)* அன்றாட வாழ்க்கை நிகழ்வுகளில் இருந்தும் விலக்கப்பட்டனர், ஆனால் 1900 களில் வெளிநாடுகளில் பரவிய ஓமானியர்கள் மீண்டும் 1970 களின் முற்பகுதியில் ஓமான் திரும்பிய போது , வெளிநாடுகளில் அவர்கள் இருந்தகாலத்தில் அவர்களைப்பாதித்த, பாலின பாகுபாட்டு மரபுகளை உடைத்தெறியும் பிரித்தானிய காலனித்துவ மதிப்பீடுகளை சமகால ஒமனியர்களிடம் புகுத்தினர். இதன் விளைவாக தற்பொழுது ஓமான் பெண்கள் தங்களுடைய முந்தைய மரபார்ந்த கட்டுப்பாடுகளில் இருந்து விடுபட்டு மெல்ல மெல்ல பொதுவட்டத்தில் கலந்துள்ளனர். தொழில் மற்றும் தொழிற்துறைகளில் பயிற்சி பெறவும் முன்வருகின்றனர். ஓமானில் ஒவ்வோர் ஆண்டும் அக்டோபர் 17 ஆம் நாள் ஓமானிய மகளிர் தினம் கொண்டாடப்படுகிறது. மகளிர் சார்ந்த பல்வேறு நிகழ்ச்சிகள் அன்றைய தினத்தில் விமரிசையாக நடத்தப்படுகின்றன.
# ஓமானில் பெண்கள்

## அரசியல்

1970 ஆம்ஆண்டில் ஒரு புதிய ஆட்சியாளரின் வருகையால், ஓமான் நாட்டின் அரசியல் மற்றும் சமூக சூழ்நிலையில் பெரிதும் மாற்றங்கள் ஏற்பட்டன. பழமைவாத, மாற்றங்களை விரும்பாத சையத் பின் தைமூரை அவருடைய மகன் சுல்தான் கபூச் பின்சையத் ஒர் அரசியல் புரட்சியில் வீழ்த்தியபின் புதியாக ஆட்சிக்கு வந்தார். பல்லாண்டுகளாக வளர்ச்சிகள் ஏதுமின்றி உறங்கிக் கொண்டிருந்த சமூகத்தில் அவர் மறுமலர்ச்சியை ஏற்படுத்தினார். தான் ஆட்சிப் பொறுப்பேற்றவுடன் பல்வேறு சமூகநலத் திட்டங்கள், மருத்துவமனைகள், பள்ளிகள் முதலியவற்றைத் திறக்க ஆணையிட்டார். முறையான கல்வி பெறுவதற்காக வெளிநாடுகளுக்குச் சென்ற ஓமானியர்கள் தங்கள் புதியநாட்டைக்கட்டி எழுப்புவதில் பங்கெடுப்பதற்காக நாடு திரும்பினர். அவ்வாறு திரும்பிய அவர்கள் தாங்கள் தங்கியிருந்த நாட்டிலிருந்து பாலின பாகுபாடு தொடர்பான தாராள மனப்பான்மை மற்றும் புதிய சிந்தனைகளுடன் திரும்பி வந்தனர்.  
சுல்தான் கபூச் தனது நாட்டில் கிடைத்த எண்ணெய் வருவாயை, வளர்ச்சி மற்றும் சமூக சேவைகளை இலக்காகக் கொண்டு செலவிட்டார். மேலும் இவர், மச்லிசு அல் சிகுரா என்ற கலந்தாய்வுக் குழுமம் ஒன்றையும் நியமித்தார். சட்டமியற்றலை மீள்பார்வை செய்யும் உரிமை கொண்ட இக்குழுவினர் மக்களால் தேர்ந்தெடுக்கப்பட்டனர். இப்புதிய சட்டம் மக்களை அரசாங்கச் செயல்பாடுகளில் பங்கேற்க வழிவகுத்தது. முன்னதாக அரசக் குடும்பத்தினரின் கட்டுப்பாட்டில் இருந்த அரசாங்கத்தையும் அமைச்சரவையையும் மக்களும் கட்டுப்படுத்த இயலும் என்ற நிலை உருவானது. 2000 ஆம் ஆண்டில் நடைபெற்ற தேர்தலில் மச்லிசு அல் சிகுரா அமைப்பில் இருந்து இரண்டு பெண்கள் உட்பட 83 வேட்பாளர்கள் வெற்றி பெற்றனர். 1996 ஆம் ஆண்டில் ஒமான் சுல்தான்களின் அடிப்படைச் சட்டம் என்ற எழுதப்பட்ட அரசியலமைப்புச் சட்டத்தை சுல்தான் வெளியிட்டார்.
ஓமானி மக்களுக்கு அவர்களுடைய அடிப்படை குடியுரிமைகளை இந்த ஆவணம் வழங்கியது. அத்துடன், சமத்துவம் மற்றும் பாதுகாப்பு அனைத்தையும் சட்டத்தின் கீழ் பெறலாம் என்ற உத்தரவாதத்தையும் இந்த ஆவணம் கொடுத்தது. 2002 ஆம் ஆண்டில், 21 வயதிற்கு மேற்பட்ட அனைவருக்கும் வாக்குரிமை என்ற உரிமையும் எல்லா ஓமானியர்களுக்கும் வழங்கப்பட்டது.  
மிக அண்மையில், 2008 ஆம் ஆண்டு வெளியிடப்பட்ட சுல்தானின் ஒரு அரசாணை பெண்களுக்கு சொத்தில் சம உரிமையை உறுதி செய்தது. பெண்களுக்கு வேலை வாய்ப்பில் சம உரிமை அளிக்கும் ஆணையிலும் சுல்தான் கபுச் சமீபத்தில் கையெழுத்திட்டார். சமத்துவம், நீதி, சுதந்திரம் ஆகிய கூறுகளிலும் பெண்கள் முழுமையாக ஈடுபட இவ்வாணை வழி செய்தது.
# ஓமானில் பெண்கள்

## கல்வி

1940 ஆம் ஆண்டிற்கு முன் நவீன கல்வி என்பது ஓமானியப் பெண்களுக்கு வெளிநாடுகளில் மட்டுமே இருந்தது. சுல்தான் கபூச்சின் சீர்திருத்தக் நடவடிக்கைகளுக்கு முன்புவரை ஓமானில் சிறுவர்களுக்கான மூன்று தொடக்கப் பள்ளிகள் மட்டுமே இருந்தது. அப்பள்ளிகளில் 900 சிறுவர்களுக்கு மட்டுமே கற்பிக்கப்பட்டு வந்தது. அதிலும் குறிப்பாக குர் ஆனை மனப்பாடம் செய்வது, அடிப்படைக் கணக்கீடுகள் மற்றும் எழுத்துப் பயிற்சிகள் முதலானவையே கற்பிக்கப்பட்டன, 1970 ஆம் ஆண்டில் சுல்தான் கபூச் உலகளாவிய கல்விக் கொள்கையைஓமானில்அறிமுகப்படுத்தினார்
. இதனால் 1970 இல் 0%,ஆக இருந்த பெண்களின் வருகை 2007 இல் 49% ஆக உயர்ந்தது. தொடர்ச்சியான ஆண்டுகளில் ஆண் பெண் மாணவர்களின் எண்ணிக்கை 1000 பள்ளிகளில் 600000 மாணவர்கள் என்ற உயர்வை அடைந்தது. இதனால் ஓமான், எல்லோருக்கும் கல்வி என்ற இலக்கை நெருங்கியது.
# யப்பானில் அறிவியலும் தொழினுட்பமும்

**யப்பானின் அறிவியலும் தொழில்நுட்பமும்** எனும் இக்கட்டுரையானது யப்பானின் முன்னணி தொழில்நுட்ப துறைகளான நுகர்வோர் இலத்திரனியல், இயந்திரவியல் மற்றும் வாகனத் தொழில்துறை ஆகியவற்றை அலசுகின்றது.
# யப்பானில் அறிவியலும் தொழினுட்பமும்

## மின்னணுவியல்

யப்பான் ஆனது தனது இலத்திரனியல் உபகரண தயாரிப்புகளுக்காக உலகம் பூராகவும் நன்கு அறியப்பட்ட நாடாகும். மற்றைய இலத்திரனியல் உபகரணங்கள் தயாரிக்கும் நாடுகளுடன் ஒப்பிடுகையில் யப்பானின் இலத்திரனியல் தயாரிப்புக்கள் உலக சந்தையில் பாரிய பங்கை வகிக்கின்றமை குறிப்பிடத்தக்கது. யப்பான் நாடானது அறிவியல் ஆராய்ச்சி, தொழில்நுட்பம், இயந்திர தயாரிப்பு மற்றும் மருத்துவ ஆய்வு துறைகளில் முன்னணி நாடுகளில் ஒன்றாகும். உலகில் ஆய்விற்கும் அபிவிருத்திக்கும் அதிகமாக நிதி ஒதுக்கிய நாடுகளில் யப்பான் மூன்றாவதாக (130 பில்லியன் அமெரிக்க டொலர்கள்) உள்ளது. மேலும் 677,731 ஆராய்ச்சியாளர்களை கொண்டுள்ளதுடன், ஆசியாவிலேயே அறிவியலுக்காக அதிக நோபல் பரிசுகளை வென்ற நாடாகவும் பெயர் பொறிக்கப்பட்டுள்ளது.  
**புஜி** [இந்நிறுவனம் யப்பானின் முதல் இலத்திரனியல் கணினியை (புஜிக்1999) 1956 ஆம் ஆண்டு வெளியிட்டது], **சொனி** ஆகிய பாரிய பன்னாட்டு கூட்டு நிறுவனங்கள் யப்பானில் உருவாக்கப்பட்டவைகளாகும். பெனாசொனிக், கெனான், புஜிட்சு, கிடாச்சி, சார்ப், நின்டண்டோ, எப்சன் மற்றும் டோஸ்கிபா ஆகிய யப்பான் நிறுவனங்கள் உலக பிரசித்தி பெற்ற இலத்திரனியல் உபகரண தயாரிப்பு நிறுவனங்களாகும். டொயட்டா, கொண்டா, நிஸ்ஸான், மஸ்டா, மிட்சுபிஸ்கி, சுசுகி மற்றும் சுபாறு ஆகியவையும் உலகில் நன்கு அறியப்பட்ட வாகன தயாரிப்பு நிறுவனங்களாகும்.
# யப்பானில் அறிவியலும் தொழினுட்பமும்

## வானூர்தி அறிவியல்

யப்பானிய விண்வெளி ஆய்வு முகவரகம் (JAXA), விண்வெளி மற்றும் கோள்கள் பற்றிய ஆய்வு, வானூர்தி பற்றிய ஆய்வு, ஏவூர்தி மற்றும் செய்மதி தயாரிப்பு ஆகியவற்றை மேற்கொள்கின்றது. இது தொடர்ச்சியாக ஏவூர்திகளை உருவாக்கி வருகின்றது, இறுதியாக உருவாக்கப்பட்ட மிகவும் சக்தி வாய்ந்த ஏவூர்தி மாடல் (H-IIB) ஆகும். H-IIA/B மாடல் ஏவூர்தியானது 8-டன் பாரத்தினை புவிநிலை இடமாற்று சுற்றுப்பாதை (Geostationary transfer orbit) இற்கு கொண்டுசெல்லக் கூடிய வலிமை பெற்றதாகும். இவ் ஏவூர்தியானது மிட்சுபிஸ்கி பார தொழிலக தனியார் நிறுவனத்தினால் பராமரிக்கப்பட்டு வருகின்றது. சர்வதேச விண்வெளி நிலையத்திற்கு 2007 மற்றும் 2008 காலப்பகுதியில் அனுப்பப்பட்ட யப்பானின் ஆராய்ச்சித் தொகுதி மற்றும் 2009 ஆம் வருடம் சர்வதேச விண்வெளி நிலையத்திற்கு யப்பானின் ஆராய்ச்சித் தொகுதியை மீள்வழங்கல் செய்த H-II தன்னியக்க வானூர்தி ஆகியவைகளை தயாரித்ததும் இதே தனியார் நிறுவனமாகும் என்பது குறிப்பிடத்தக்கது.
# யப்பானில் அறிவியலும் தொழினுட்பமும்

## அணுக்கரு ஆற்றல்

1973 ஆம் ஆண்டிலிருந்து யப்பான் இறக்குமதி செய்யப்பட்ட எரிபொருள்களில் அதிகம் தங்கியில்லாது அணுசக்தியில் தங்கியிருக்க முயற்சித்து வருகின்றது. 2008 ஆம் ஆண்டில் யப்பான் 7 புதிய அணுக்கரு உலைகளை (கொன்சு இல் மூன்று, கொக்கைடோ, கியுஸ்கு, சிகொகு, தனகஸ்கிமா ஆகிய இடங்களில் ஒவ்வோன்று) நிறுவியதன் மூலம் மொத்தமாக 55 அணுக்கரு உலைகளுடன் உலகில் அணுசக்தி பயன்படுத்தும் நாடுகளின் பட்டியலில் மூன்றாவது இடத்தை பிடித்தது. அணுசக்தி யப்பானின் மின்சாரத் தேவையில் 34.5 வீதத்தை பூர்த்தி செய்கின்றது.  
2011 ஆம் ஆண்டு ஏற்பட்ட பூமி அதிர்ச்சி மற்றும் சுனாமியினைத் தொடர்ந்து புகுசிமா அணுக்கரு உலையின் குளிர்விக்கும் பகுதி செயலிழந்தது. இதனால் அப்பகுதியில் அவசரகால நிலை அமுல்படுத்தப்பட்டதுடன் 20&nbsp;km சுற்று வட்டாரத்தில் வாழ்ந்த 140,000 மக்கள் இடம்பெயர வைக்கப்பட்டார்கள்.
# யப்பானில் அறிவியலும் தொழினுட்பமும்

## நோபல் பரிசு பெற்றவர்கள்

யப்பான் ஆய்வாளர்கள் பல நோபல் பரிசுகளை வென்றுள்ளார்கள். கியோட்டோ பல்கலைக்கழகத்தில் பட்டம் பெற்ற கிடேகி யுகாவா 1949 ஆம் ஆண்டு பௌதிகத்திற்கான நோபல் பரிசை பெற்றார். அதனை தொடர்ந்து சின் இடிரோ டோமனகா 1965 ஆம் ஆண்டு பரிசினை பெற்றார். டோக்கியோ பல்கலைக்கழகத்தை சேர்ந்த லியோ எசாகி 1973 ஆம் ஆண்டு இப்பரிசினை வென்றார். நோபல் பரிசு பெற்ற முக்கிய யப்பானியர்கள் பின்வருமாறு:  
- கெனிச்சி புகுய் – 1981 இல் வேதியலுக்கான நோபல் பரிசினை ரோல்ட் கொப்மன் உடன் பகிர்ந்து கொண்டார்.
- சுசுமு டோனேகவா – 1987 இல், மருத்துவதிற்கான நோபல் பரிசு
- ஹிடேகி ஷிரகாவா – 2000 இல் வேதியலுக்கான நோபல் பரிசு
- உருயோஜி நோயோரி – 2001 இல் வேதியலுக்கான நோபல் பரிசு
- கொய்ச்சி டனாகா – 2002 இல் வேதியலுக்கான நோபல் பரிசு
- மசாடோஸ்கி கொஸ்கிபா – 2002 இல் இயற்பியலுக்கான நோபல் பரிசு
- யோச்சிரோ நம்பு – 2008 இல் இயற்பியலுக்கான நோபல் பரிசு
- மகொடோ கொபாயாச்சி – 2008 இல் இயற்பியலுக்கான நோபல் பரிசு
- மஸ்காவா டோஸ்கிகிட் – 2008 இல் இயற்பியலுக்கான நோபல் பரிசு
- ஒசாமு சிமொமுரா – 2008 இல் வேதியலுக்கான நோபல் பரிசு
- இச்கி நெகிஸ்கி – 2010 இல் வேதியலுக்கான நோபல் பரிசு
- அகிரா சுசுகி – 2010 இல் வேதியலுக்கான நோபல் பரிசு
- சின்யா யமனகா – 2012 இல் மருத்துவதிற்கான நோபல் பரிசு
- இசாமு அகசாகி – 2014 இல் வேதியலுக்கான நோபல் பரிசு
- கிரோஸ்கி அமானோ – 2014 இல் வேதியலுக்கான நோபல் பரிசு
- சுஜி நகமுரா – 2014 இல் வேதியலுக்கான நோபல் பரிசு
# 2015 பெய்ரூத் குண்டுவெடிப்புகள்

நலத்துறை அமைச்சு குறைந்தது 43 நபர்களாவது உயிரிழந்திருக்கலாமென்றும் 239 பேர் காயமடைந்திருப்பதாகவும் அறிவித்தது; ஆனால் சில காயமடைந்தவர்கள் மோசமான நிலையில் இருப்பதால் உயிரிழந்தோர் எண்ணிக்கை உயரலாம் என மதிப்பிட்டது. பன்னாட்டு செஞ்சிலுவை மற்றும் செம்பிறைச் சமூகத்தின் லெபனான் கிளை 200 பேர் காயமடைந்ததாக அறிவித்தது.
# 2015 பெய்ரூத் குண்டுவெடிப்புகள்

### பலியானவர்கள்

துவக்கத்தில் உயிரிழந்தவர்களில் பெய்ரூத் அமெரிக்கப் பல்கலைகழகத்தின் இரு பணியாளர்கள் அடங்குவர்.  
எசுபுல்லாவின் பாதுகாப்பில் மூத்த நபரான ஹாஜி உசைன் யாரி (அபு முர்தாதா) இந்தத் தாக்குதலில் கொல்லப்பட்டார்.  
பெய்ரூத் வாசியான அடெல் டெர்மோசு குண்டு வெடிப்பதற்கு முன்னரே கொலையாளி ஒருவரை பிடித்துக் கொண்டதால் உயிரிழப்புகளைக் குறைக்க உதவியதாக அறிவிக்கப்பட்டுள்ளது; இந்தக் குண்டு வெடித்தபோது கொலையாளியுடன் டெர்மோசும் வெடித்துச் சிதறினார். சமூக வலைத்தளங்களில் டெர்மோசு ஓர் நாயகனாக கொண்டாடப்படுகின்றார்.
# 2015 பெய்ரூத் குண்டுவெடிப்புகள்

## புலனாய்வு

நிகழ்வுக்கு இரண்டு நாட்களுக்குள்ளாகவே, குண்டு வெடிப்பில் தொடர்புள்ளவர்களாக ஐயத்தின் பேரில் ஆறு பேர் கைது செய்யப்பட்டனர். இவர்களில் ஐவர் சிரியா நாட்டவர்கள், ஒருவர் பாலத்தீனர். லெபனானின் எசுபுல்லாத் தலைவர் சயீத் அசன் நசுரல்லா குண்டுவெடிப்பில் தொடர்புள்ளவர்களாக சிரிய, லெபனான் நபர்கள் கைது செய்யப்பட்டதாகக் கூறினார்.
# 2015 பெய்ரூத் குண்டுவெடிப்புகள்

## தாக்குதல் நிகழ்த்தியவர்

இந்தத் தாக்குதலை நிகழ்த்தியதாக இசுலாமிய அரசு பொறுப்பேற்றுக் கொண்டது.
# 2015 பெய்ரூத் குண்டுவெடிப்புகள்

## இதனையும் காண்க

- நவம்பர் 2015 பாரிசுத் தாக்குதல், இந்நிகழ்விற்கு ஒருநாள் பிந்தி பாரிசில் நடந்த தாக்குதல்; இதனையும் நிகழ்த்தியதாக இசுலாமிய அரசு பொறுப்பேற்றுள்ளது.
- மெட்ரோஜெட் விமானம் 9268
# 2015 வடகிழக்குப் பருவமழைக் காலம்

இந்தியாவில் 2015 ஆம் ஆண்டிற்கான வடகிழக்கு பருவமழைக் காலம் அக்டோபர் 28 அன்று தொடங்கி டிசம்பர் 31 அன்று முடிந்தது. இக்காலத்தில் தமிழகத்தில் இயல்பான மழையளவை விட 53% அதிகமாக மழை பெய்தது.
# 2015 வடகிழக்குப் பருவமழைக் காலம்

## தமிழகத்தில் அதிகப்படியான மழை

- டிசம்பர் 9 அன்று வரை - இயல்பான மழையளவை விட 64% அதிகம்
- டிசம்பர் 16 அன்று வரை - இயல்பான மழையளவை விட 60% அதிகம்
- டிசம்பர் 20 அன்று வரை - இயல்பான மழையளவை விட 59% அதிகம்
- டிசம்பர் 23 அன்று வரை - இயல்பான மழையளவை விட 57% அதிகம்
# 2015 வடகிழக்குப் பருவமழைக் காலம்

## தமிழகத்தில் அதிகப்படியான மழை

### சென்னை மாவட்டம்

- நவம்பர் 16 அன்றைய நிலவரப்படி, சென்னை ஏரிகளின் கொள்ளளவில் 70% நிரம்பியது.
- நவம்பர் 20 அன்றைய நிலவரப்படி, சென்னையில் 20 நாட்களில் 80.71 செ.மீ மழை பதிவாகியது. 115 ஆண்டுகள் வரலாற்றில், இரண்டாவது முறையாக நவம்பர் மாதத்தில் அதிகளவு மழை பெய்திருந்தது.
- டிசம்பர் 2 அன்று வரை, இயல்பான மழையளவை விட 129% அதிகமாக மழை பெய்திருந்தது.
# 2015 வடகிழக்குப் பருவமழைக் காலம்

## தமிழகத்தில் அதிகப்படியான மழை

### கடலூர் மாவட்டம்

- டிசம்பர் 2 அன்று வரை, இயல்பான மழையளவை விட 78% அதிகமாக மழை பெய்திருந்தது.
# 2015 வடகிழக்குப் பருவமழைக் காலம்

## தமிழகத்தில் அதிகப்படியான மழை

### காஞ்சிபுரம் மாவட்டம்

- டிசம்பர் 2 அன்று வரை, இயல்பான மழையளவை விட 215% அதிகமாக மழை பெய்திருந்தது.
# 2015 வடகிழக்குப் பருவமழைக் காலம்

## தமிழகத்தில் அதிகப்படியான மழை

### திருவள்ளூர் மாவட்டம்

- நவம்பர் 25 அன்று வரை, இயல்பான மழையளவை விட 188% அதிகமாக மழை பெய்திருந்தது.
# 2015 வடகிழக்குப் பருவமழைக் காலம்

## மாவட்டவாரியாக மழையளவுகள்

2015 ஆம் ஆண்டுக்குரிய வடகிழக்குப் பருவமழைக் காலத்தில் தமிழ்நாட்டின் 5 மாவட்டங்களில் 100 விழுக்காட்டுக்கும் மேல் கூடுதல் மழை பெய்திருந்தது.  
| வரிசை எண் | மாவட்டம் | பெய்த மழையளவு (மில்லி மீட்டர்) | இயல்பான மழையளவு (மில்லி மீட்டர்) | % மாற்றம் |  |
| --- | --- | --- | --- | --- | --- |
| 1 | அரியலூர் மாவட்டம் | align=681.2 | align=544.3 | align=+25 |  |
| 2 | இராமநாதபுரம் மாவட்டம் | align= 572.4 | align= 490.1 | align= +17 |  |
| 3 | ஈரோடு மாவட்டம் | align= 396.8 | align= 314.5 | align= +26 |  |
| 4 | கடலூர் மாவட்டம் | align=1240.5 | align=696 | align=+78 |  |
| 5 | கரூர் மாவட்டம் | align=360.5 | align=314.4 | align=+15 |  |
| 6 | கன்னியாகுமரி மாவட்டம் | align=779.5 | align=495.7 | align=+57 |  |
| 7 | காஞ்சிபுரம் மாவட்டம் | align=1815.0 | align=640.0 | '+184''' |  |
| 8 | கிருஷ்ணகிரி மாவட்டம் | align=442.4 | align=289.3 | align=+53 |  |
| 9 | கோயம்புத்தூர் மாவட்டம் | align=341.1 | align=328.8 | align=+4 |  |
| 10 | சிவகங்கை மாவட்டம் | align=460.1 | align=421.3 | align=+9 |  |
| 11 | சென்னை மாவட்டம் | align=1608.6 | align=788.3 | '+104''' |  |
| 12 | சேலம் மாவட்டம் | align=488.0 | align=369.9 | align=+32 |  |
| 13 | தஞ்சாவூர் மாவட்டம் | align=693.5 | align=549.0 | align=+26 |  |
| 14 | தர்மபுரி மாவட்டம் | align=449.6 | align=329.9 | align=+36 |  |
| 15 | திண்டுக்கல் மாவட்டம் | align=486.0 | align=435.6 | align=+12 |  |
| 16 | திருச்சிராப்பள்ளி மாவட்டம் | align=440.8 | align=390.9 | align=+13 |  |
| 17 | திருநெல்வேலி மாவட்டம் | align=1050.6 | align=465.4 | '+126''' |  |
| 18 | திருப்பூர் மாவட்டம் | align=338.8 | align=314.3 | align=+8 |  |
| 19 | திருவண்ணாமலை மாவட்டம் | align=595.8 | align=445.9 | align=+34 |  |
| 20 | திருவள்ளூர் மாவட்டம் | align=1466.6 | align=588.2 | '+149''' |  |
| 21 | திருவாரூர் மாவட்டம் | align=1022.3 | align=717.0 | align=+43 |  |
| 22 | தூத்துக்குடி மாவட்டம் | align=663.8 | align=425.7 | align=+56 |  |
| 23 | தேனி மாவட்டம் | align=399.4 | align=357.7 | align=+12 |  |
| 24 | நாகப்பட்டினம் மாவட்டம் | align=1378.8 | align=937.3 | align=+47 |  |
| 25 | நாமக்கல் மாவட்டம் | align=308.4 | align=291.4 | align=+6 |  |
| 26 | நீலகிரி மாவட்டம் | align=565.7 | align=476.5 | align=+19 |  |
| 27 | புதுக்கோட்டை மாவட்டம் | align=573.6 | align=404.5 | align=+42 |  |
| 28 | பெரம்பலூர் மாவட்டம் | align=525.8 | align=440.5 | align=+19 |  |
| 29 | மதுரை மாவட்டம் | align=413.1 | align=418.8 | align=-1 |  |
| 30 | விருதுநகர் மாவட்டம் | align=513.5 | align=418.1 | align=+23 |  |
| 31 | விழுப்புரம் மாவட்டம் | align=928.1 | align=498.3 | align=+86 |  |
| 32 | வேலூர் மாவட்டம் | align=747.7 | align=348.1 | '+115''' | } |
# சிறந்த தென்னிந்திய அறிமுக நடிகருக்கான பிலிம்பேர் விருது

**சிறந்த தென்னிந்திய அறிமுக நடிகருக்கான பிலிம்பேர் விருது** என்பது பிலிம்பேர் என்ற இதழால் ஆண்டுதோறும் தென்னிந்திய பிலிம்பேர் விருதுகள் பிரிவின் கீழ் தென்னிந்திய மொழித் திரைப்படங்களில் அறிமுகமாகும் புதிய நடிகருக்கு வழங்கப்படும் விருதாகும்.
# சிறந்த தென்னிந்திய அறிமுக நடிகருக்கான பிலிம்பேர் விருது

## விருது வென்றவர்கள்

| ஆண்டு | வெற்றியாளர் | திரைப்படம் | மொழி | சான்றுகள் |
| --- | --- | --- | --- | --- |
| 2019 | விருது கொடுக்கவில்லை |  |  |  |
| 2018 | வசந்த் ரவி | *தரமணி* | தமிழ் |  |
| ஆண்டனி வர்கீஸ் | *அங்கமாலி டைரிஸ்* | மலையாளம் |  |  |
| 2017 | ஷிரிஷ் சரவணன் | *மெட்ரோ* | தமிழ் |  |
| 2016 | அகில் அக்கினேனி | 'அகில்'' | தெலுங்கு |  |
| ஜி. வி. பிரகாஷ் குமார் | *டார்லிங்* | தமிழ் |  |  |
| - | 2015 | துல்கர் சல்மான்
பெல்லம்கொண்டா சீனிவாசா | *வாயை மூடி பேசவும்*
*அல்லுது சீனு* | தமிழ்
தெலுங்கு |
| 2014 | நிவின் பவுலி
கௌதம் கார்த்திக் | *நேரம்*
*கடல்* | தமிழ்
தமிழ் |  |
| 2013 | துல்கர் சல்மான்
உதயநிதி ஸ்டாலின் | *செகென்ட் சோ*
*ஒரு கல் ஒரு கண்ணாடி* | மலையாளம்
தமிழ் |  |
| 2012 | ஆதி | *பிரேமா காவாலி* | தெலுங்கு |  |
| 2011 | ராணா டக்குபாதி | *லீடர்* | தெலுங்கு |  |
| 2010 | நாக சைதன்யா | *ஜோஷ்* | தெலுங்கு |  |
| 2009 | சாந்தனு பாக்யராஜ் | ''சக்கரகட்டி | தமிழ் |  |
| 2008 | ராம் சரண் | *சிருதா* | தெலுங்கு |  |
| 2007 | ராம் போதினேனி | *தேவதாசு* | தெலுங்கு |  |
| 2006 | ஆர்யா | *அறிந்தும் அறியாமலும்* | தமிழ் |  |
| 2005 | ரவி கிருஷ்ணா | *7ஜி ரெயின்போ காலனி* | தமிழ் |  |
| 2004 | மஞ்சு விஷ்ணு | *விஷ்ணு* | தெலுங்கு |  |
| 2003 | நித்தின் குமார் ரெட்டி | ஜெயம்'' | தெலுங்கு |  |
| 2001 | மாதவன் | *அலைபாயுதே* | தமிழ் | } |
# லினக்சு மின்டு

**லினக்சு மின்டு** (*Linux Mint*) என்பது டெபியன் இயக்கத்தை அடிப்படையாகக் கொண்ட ஒரு லினக்சு வழங்கலாகும். லினக்சு மிண்ட் 2006 ஆம் ஆண்டு முதன் முதலாக வெளியிடப்பட்டது. இதற்கு "Ada" என பெயரிப்பட்டது இது குபுண்டு இயக்கத்தை சார்ந்து இருந்தது. ஒவ்வொரு ஆறு மாத காலத்திற்கு ஒரு முறை, உபுண்டு இயக்கத்தை அடிப்படையாகக் கொண்ட லினக்சு மிண்ட் இயங்கு தளம் வெளியிடப்படுகிறது. லினக்சு மிண்ட் நேரடியாக அகிலத் தொடர் பாட்டையில் இருந்து இயங்க வல்லது.
# லினக்சு மின்டு

## சிறப்பு அம்சங்கள்

லினக்சு மிண்ட் பொதுவாக கட்டற்ற மற்றும் திறந்த மூல மென்பொருளாகும், இதில் அடோபி விளாசு போன்ற சில மூடிய மூல மென்பொருள்களும் அடக்கம். லினக்சு மிண்ட் அதிக அளவிலான முக்கிய மென்பொருள்கள் உடன் வெளியிடப்படுகிறது (லிப்ரே அலுவலக தொகுப்பு, பயர்பாக்ஸ், கிம்ப் ) மேலும் மென்பொருள்கள் தேவையென்றால் பொதிகள் நிறுவல் மூலம் நிறுவிக்கொள்ளலாம் . லினக்சு மிண்ட் இயங்குதளத்தில் பல வகையான பயனர் இடைமுகப்புகள் வழங்கப்படுகிறது , விண்டோசு இயங்குதளத்தில் பயன்படுத்தப்படும் பெரும்பாலான மென்பொருள்களை லினக்சிலும் வைன் என்ற மென்பொருள் மூலம் நிறுவி கொள்ளலாம். மேலும் எந்த ஒரு இயங்குதளத்தையும் விர்ச்சுவல்பாக்ஸ்,விஎம்வேர் போன்ற மென்பொருள்கள் மூலம் இயக்கி கொள்ளலாம். லினக்சு மிண்ட் வழங்களில் எண்ணத்தக்க பயனர் இடைமுகங்கள் கிடைக்கின்றன அவையாவன Cinnamon இடைமுகம் ,மேட்,கெடியி, மற்றும் எக்ஸப்சிஇ லினக்சு மிண்ட் வழங்களில் பெரும்பாலன மென்பொருள்கள் பைத்தான் நிரலாக்க மொழி மூலம் உருவாக்கப்படுகிறது, அதற்கான மூல வரிகள் கிட் தளத்தில் கிடைக்கிறது.
# லினக்சு மின்டு

## பதிப்புகள்

லினக்சு மின்டு உபுண்டு இயக்கத்தை சார்ந்த பதிப்புகள் உள்ளன. லினக்சு மின்ட்டில் டெபியான் இயக்கத்தை சார்ந்த வழங்கலும் உள்ளது.லினக்சு மின்டு இயங்குதளத்தில் வன்பொருள் உற்பத்தியாளர்கள் உபயோகிக்க கூடிய பதிப்பும் உள்ளன.
# லினக்சு மின்டு

## மேம்பாடுகள்

பயனர், நிறுவனங்கள் என லினக்சு மிண்ட் பயன்படுத்தும் யார் வேண்டுமானலும் நன்கொடை அளிக்கலாம்.
# இசுக்காண்டியம் புரோமைடு

**இசுக்காண்டியம் புரோமைடு** *(Scandium bromide)* என்பது ScBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இசுக்காண்டியம் மற்றும் புரோமின் சேர்ந்து உருவாகும் மூவாலைடு சேர்மமான இது நீருறிஞ்சும் திறன் கொண்ட, நீரில் கரையக்கூடிய சேர்மமாகும்.
# இசுக்காண்டியம் புரோமைடு

## தயாரிப்பு

இசுக்காண்டியம், புரோமின் வாயுவில் எரியும் போது இசுக்காண்டியம் புரோமைடு உருவாகிறது.
:2 Sc(s) + 3 Br<sub>2</sub>(g) → 2 ScBr<sub>3</sub>(s)
# இசுக்காண்டியம் புரோமைடு

## பயன்கள்

வழக்கத்திற்கு மாறான Sc19Br28Z4 போன்ற (இங்கு Z=Mn, Fe, Os அல்லது Ru) சேர்மங்களைத் திண்மநிலை தொகுப்பு முறையில் தயாரிக்க இசுக்காண்டியம் புரோமைடு பயன்படுகிறது. இவ்வகை சேர்மங்கள் அவற்றின் அமைப்பு மற்றும் காந்தப் பண்புகளுக்காக முக்கியத்துவம் பெறுகின்றன.
# சுயம்புநாதர் கோயில்

புத்தரின் சிலை, சுயம்புநாத் கோயில்]]
அமைந்த புத்தரின் கண்கள்]]  
**சுயம்புநாதர் கோயில்** (Swayambhunath) (சமசுகிருதம்: स्वयम्भूनाथ स्तुप) நேபாள நாட்டின் காத்மாண்டு சமவெளியில் நேபாளத் தேசியத் தலைநகரம் காத்மாண்டிற்கு மேற்கே சிறிது தொலைவில் 365 படிக்கட்டுகள் கொண்ட ஒரு சிறு மலையில் தூபியுடன் அமைந்த பண்டைய காலப் பௌத்த கோயிலாகும். இருப்பினும் இது இந்து மற்றும் பௌத்தப் பயணிகளுக்குப் புனிதமான மலைக் கோயிலாகும்.  
சுயம்புநாதர் வளாகம் ஒரு பௌத்த நினைவுத் தூணையும், பல கோயில்களையும் கொண்டுள்ளது. அவற்றுள் பல கிறிஸ்து பிறப்பிற்கு முன், லிச்சாவி அரச குலத்தினரால் எழுப்பப்பட்டதாகும். சுயம்புநாதர் கோயில் வளாகத்தில், புத்த விகாரம், தூண், அருங்காட்சியகம், நூலகம் ஆகியவை அமைக்கப்பட்டுள்ளன.  
சுயம்புநாதர் விகாரத்தில் அமைந்த தூணின் நாற்புறத்தில் புத்தரின் அழகிய கண்கள் வரையப்பட்டுள்ளன. இவ்வளாகத்தில் உணவு விடுதிகள், கடைகள், தங்கும் விடுதிகள் ஆகியன அமைக்கப்பட்டுள்ளன. 365 படிக்கட்டுகள் வழியாக மலையின் உச்சியில் உள்ள பௌத்தநாத் கோயிலை அடையலாம். தெற்கில் உள்ள மலைச்சாலை வழியாகச் சிற்றுந்துகளில் கோயிலை அடையலாம்.  
படிக்கட்டுகள் வழியாகச் செல்லும் போது முதலில் பெரிய அழகிய வஜ்ராயுதத்தைக் காணலாம். பின்னர் பெரிய வெள்ளை நிற அரைக் கோள வடிவக் கோயிலின் கூரை மற்றும் நான்கு புறத்திலும் புத்தரின் கண்கள் வரையப்பட்ட தூணைக் காணலாம்.  
வஜ்ஜிரயான பௌத்த சமயப் பிரிவின் நேபாள நேவார் பௌத்த மரபின்படி, பௌத்தநாத் வளாகம், உருவங்களினால் அல்லது வரிவடிவங்களினால் பொருளை விளக்குதல் என்ற முறைப்படி சிற்பங்கள் வடிக்கப்பட்டுள்ளது. இவ்வளாகத்தில் பௌத்த மற்றும் இந்து தத்துவப் பிரிவுகளின் களமாக உள்ளது.
# சுயம்புநாதர் கோயில்

## தொன்மை வரலாறு

சுயம்பு புராணக் கதையின்படி, ஒரு காலத்தில் காத்மாண்டு சமவெளி முழுமையும் தாமரை மலர்களால் நிறைந்த நீரால் சூழப்பட்டு இருந்தது. பின்னர் இறைவன் அருளால் தானாகவே (சுயம்பு) இச்சமவெளி தோண்றியதால், இத்தலத்திற்கு சுயம்புநாதர் என்று அழைக்கப்பட்டது. பின்னர் இத்தலத்தில் தாமரை மலர் ஸ்தூபியாக மாறியது.  
சுயம்புநாதர் கோயிலை குரங்குகளின் கோயில் (Monkey Temple) என்றும் அழைப்பர். இக்கோயிலில் வடமேற்குப் பகுதியில் ஆண்டு முழுவதும் குரங்குகள் வசிப்பதால் இப்பெயராயிற்று. இக்குரங்குகளை புனித விலங்காக மக்கள் கருதுகின்றனர். இங்கிருந்து மக்களுக்கு ஞான உபதேசத்தை செய்து கொண்டிருந்த மஞ்சுசிறீ என்ற போதிசத்துவரின் தலையில் இருந்த பேன்களே, அவர் இறந்த பின், குரங்குகளாக மாறியது என்று போதிசத்துவர் கதைகள் கூறுகிறது.
# சுயம்புநாதர் கோயில்

## வரலாறு

நேபாளத்தில் சுயம்புநாத் கோயில், மிகவும் தொன்மையான பண்பாட்டு பாரம்பரியமிக்க பௌத்த சமயக் களமாகும். கோபால ராஜ வம்சாவளி என்ற நூலில், சுயம்புநாத் கோயிலை மன்னர் மானதேவரின் (கி பி 464 – 505) பாட்டனார், மன்னர் விருசபதேவரின் காலத்தில், கி பி ஐந்தாம் நூற்றாண்டின் துவக்கத்தில் கட்டப்பட்டதாக அறிய முடிகிறது.  
அசோகர் கி மு மூன்றாம் நூற்றாண்டில், இவ்விடத்தில் ஒரு புத்த விகாரம் மற்றும் நினைவுத் தூணையும் எழுப்பினார். பின்னாட்களில் அவைகள் காலத்தில் அழிந்து போயிற்று.  
பௌத்தத் தலமாக சுயம்புநாதர் கோயில் இருப்பினும், இந்துக்களும் இக்கோயிலை தங்களது புனிதத் தலமாக கருதி வழிபடுகின்றனர். பல இந்து சமய மன்னர்கள் இக்கோயிலுக்கு திருப்பணி மேற்கொண்டுள்ளனர். காட்மாண்ட் சமவெளியின் மன்னர் பிரதாப மல்லர், 17ஆம் நூற்றாண்டில், இக்கோயிலின் கிழக்கில் படிக்கட்டுகள் அமைத்துக் கொடுத்தார்.  
1921ஆம் ஆண்டிற்குப் பின்னர், பௌத்தநாத் கோயிலின் தூண் மே 2010இல் சீரமைத்துக் கட்டப்பட்டது. 1500 ஆண்டுகளில் பௌத்தநாத் தூண் 15 முறை சீரமைத்து கட்டப்பட்டது. அமெரிக்காவின் கலிபோர்னியா மாநிலத்தில் இயங்கும் திபெத்திய பௌத்த இயக்கத்தால், பௌத்தநாத் விகாரையின் கூரை 2008ஆம் ஆண்டில் தங்க மூலம் பூசப்பட்ட செப்புத் தகடுகளால் வேயப்பட்டது.  
பௌத்தநாதர் கோயில் வளாகம், 2015 நேபாள நிலநடுக்கத்தில் பலத்த சேமடைந்தது.
# சுயம்புநாதர் கோயில்

## கட்டிடக்கலை

பௌத்தநாதர் விகாரத்தின் கூரையின் மையத்தில் அமைந்த தூணின் நான்கு புறங்களில் காணக்கூடிய புத்தரின் கண்கள் வரையப்பட்டுள்ளது. ஐங்கோண வடிவ தோரண வாயில்களின் நாற்புறங்களில் சிற்பங்கள் செதுக்கப்பட்டுள்ளது. தூணின் உட்புறத்தில் கைவினைஞர்களால் கலைநயத்துடன் கூடிய ஓவியங்கள் வரையப்பட்டுள்ளது.
# சுயம்புநாதர் கோயில்

## குறியீட்டமர்வு

சுயம்புநாதரின் கோள வடிவ மேற்கூரை அனைத்துப் பிரபஞ்சத்தை பிரதிபலிக்கிறது. ஞானம் மற்றும் கருணை என்ற இரண்டு கண்கள் மூலம் ஒரு மனிதன் உலகத்தளையிலிருந்து விடுபட்டு நிர்வாணம் அடைய உதவுகிறது என்பதை தூபில் உள்ள இரண்டு கண்கள் உணர்த்துகிறது. தூணின் உச்சியில் உள்ள 13 கொடுமுடிகள், புத்த நிலையை அடைவதற்கான 13 படி நிலைகளை எடுத்துரைக்கிறது. தூணின் நாற்புறங்களில் ஐந்து புத்தர்களின் உருவங்கள் செதுக்கப்பட்டுள்ளது. ஐந்து புத்தர் சிற்பங்கள், ஐந்து தந்திரங்களை எடுத்துரைக்கிறது.
# சுயம்புநாதர் கோயில்

## சுயம்பு புராணம்

சுயம்பு புராணம் என்பது பௌத்த சாத்திர நூலாகும். இப்புராணம் காட்மாண்டு சமவெளி உருவான வரலாறும், வளர்ச்சியையும் எடுத்துரைக்கிறது. கௌதம புத்தர் காட்மாண்டுக்கு வருகை புரிந்த நிகழ்வையும் விளக்குகிறது. மேலும் பௌத்த சமயத்தில் முதல் மற்றும் இரண்டாம் புத்தர்களின் குறிப்புகளைக் கொண்டுள்ளது.
# சுயம்புநாதர் கோயில்

## திருவிழாக்களும் திருநாட்களும்

புத்த பூர்ணிமா மற்றும் பிப்ரவரி - மார்ச் திங்களில் வரும் லோசர் பண்டிகை சிறப்பானதாகும். மழைக் காலம் முடிந்த பின் ஆகஸ்டு - செப்டம்பர் மாதத்தில் வரும் குன்லா பண்டிகையும் சிறப்பாக கொண்டாடப்படுகிறது.
# சுயம்புநாதர் கோயில்

## 2015 நேபாள நிலநடுக்கம்

நேபாள நிலநடுக்கத்தின் போது, சுயம்புநாத் வளாகமும் பலத்த சேதமடைந்தது.
# சுயம்புநாதர் கோயில்

## இதனையும் காண்க

- பசுபதிநாத் கோவில்
- அனுமன் தோகா நகர சதுக்கம்
- பக்தபூர் நகர சதுக்கம்
- பதான் தர்பார் சதுக்கம்
- பௌத்தநாத்து
- சங்கு நாராயணன் கோயில்
- பொக்காரா
- லும்பினி
- முக்திநாத்
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# தென்னிந்திய பிலிம்பேர் சிறப்பு விருது

**தென்னிந்திய பிலிம்பேர் சிறப்பு விருது** என்பது பிலிம்பேர் என்ற இதழால் 1963 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் தென்னிந்தியாவில் வெளியாகும் திரைப்படங்களில் பங்காற்றும் நடிகர்கள், இயக்குநர்கள், தயாரிப்பாளர்கள், இசையமைப்பாளர்கள், திரைப்பட கலைஞர்களுக்கு வழங்கப்படும் விருதாகும்.  
| ஆண்டு | விருது வென்றவர்கள் | திரைப்படம் | மொழி | சான்று |  |
| --- | --- | --- | --- | --- | --- |
| 2010 | தேவா கட்டா | இயக்குநர் | *பிரஸ்தனம்* | தெலுங்கு |  |
| 2009 | மோகன்லால் | நடிகர் | *பிரமரம்* | மலையாளம் |  |
| யுவன் சங்கர் ராஜா | இசையமைப்பாளர் | *ஓய்* | தெலுங்கு |  |  |
| மம்மூட்டி | நடிகர் | *பழம்பெரும் நடிப்பிற்காக* | மலையாளம் |  |  |
| 2000 | வெங்கடேஷ் | நடிகர் | *காளிசுந்தம் ரா* | தெலுங்கு |  |
| - | 1999 | விக்ரம் | நடிகர் | *சேது* | தமிழ் |
| 1998 | ராமோஜி ராவ் | தயாரிப்பாளர் | *கான்டிரிபியூசன்சு* | தெலுங்கு |  |
| 1995 | அகில் அக்கினேனி | குழந்தை நடிகர் | *சிசிந்திரி* | தெலுங்கு |  |
| 1986 | எஸ். பி. பாலசுப்பிரமணியம் | பாடகர் | பின்னணி பாடகராக சிறந்த சாதனைக்கு | அனைத்து தென் பிராந்திய மொழிகளும் |  |
| 1985 | புனீத் ராச்குமார் | குழந்தை நடிகர் | *பெட்டாடா ஹூவு* | கன்னடம் |  |
| 1984 | ஷ்ணுவர்தன் | நடிகர் | *பந்தனா* | கன்னடம் |  |
| 1983 | ரேவதி | நடிகை | *மண் வாசனை* | தமிழ் |  |
| 1977 | ஸ்ரீதேவி | நடிகை | *பதினாறு வயதினிலே* | தமிழ் |  |
| 1976 | ஜெயபிரதா
கும்மாடி
பிரேம் நசீர்
கே. ஜி. ஜார்ஜ் | நடிகை
நடிகர்
நடிகர்
இயக்குநர் | *சிரி சிரி முவ்வா* & * அந்தூலேனி கத *
ஜோதி * & *சீதா கல்யாணம் ''
பல்வேறு படங்கள்
* ஸ்வப்நாதனம்* சிறப்பு பாராட்டு விருதுக்கு | தெலுங்கு
தெலுங்கு
மலையாளம்
மலையாளம் |  |
| 1975 | ஸ்ரீவித்யா | நடிகை | *அபூர்வ ராகங்கள்* |  |  |
| 1974 | கே. ஆர். விஜயா | நடிகை | *தீர்க்கசுமங்கலி* | தமிழ் |  |
| 1973 | ஷ்ணுவர்தன்
ம. கோ. இராமச்சந்திரன் | நடிகர்
தயாரிப்பாளர் | * நாகரஹவ்*
*உலகம் சுற்றும் வாலிபன்* | கன்னடம்
தமிழ் |  |
| 1972 | ஜமுனா | நடிகை | *பாண்டந்தி கபுரம்* | தெலுங்கு |  |
| 1970 | ஜெ. ஜெயலலிதா | நடிகை | *எங்கிருந்தோ வந்தாள்* | தமிழ் |  |
| 1969 | ஜெ. ஜெயலலிதா | நடிகை | *அடிமைப் பெண்* | தமிழ் |  |
| 1966 | ஜெ. ஜெயலலிதா | நடிகை | *சந்திரோதயம்* | தமிழ் |  |
| 1965 | ம. கோ. இராமச்சந்திரன் | நடிகர் | *எங்க வீட்டுப் பிள்ளை* | தமிழ் |  |
| 1963 | எஸ். வி. ரங்கராவ் | நடிகர் | *நானும் ஒரு பெண்* | தமிழ் | } |
# தென்னிந்திய பிலிம்பேர் வாழ்நாள் சாதனையாளர் விருது

**தென்னிந்திய பிலிம்பேர் வாழ்நாள் சாதனையாளர் விருது** என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது திரைப்படத்துறையில் சிறப்பான நடிப்பை வெளிப்படுத்தும் நடிகருக்கு வழங்கப்படுகிறது.
# தென்னிந்திய பிலிம்பேர் வாழ்நாள் சாதனையாளர் விருது

## விருது வென்றவர்கள்

| ஆண்டு | விருது வென்றவர்கள் | சான்றுகள் |
| --- | --- | --- |
| 1983 | எஸ். பி. பாலசுப்பிரமணியம் |  |
| 1984 | சௌகார் ஜானகி |  |
| 1985 | சிவாஜி கணேசன் |  |
| 1986 | திக்குறிசி சுகுமாரன் நாயர் |  |
| 1987 | பானுமதி ராமகிருஷ்ணா |  |
| 1988 | அக்கினேனி நாகேஸ்வர ராவ் |  |
| 1989 | இளையராஜா |  |
| 1990 | பத்மினி |  |
| 1991 | எம். டி. வாசுதேவன் நாயர் |  |
| 1992 | எல். வி. பிரசாத் |  |
| 1993 | ஜெமினி கணேசன் |  |
| 1994 | கைலாசம் பாலசந்தர்
கே. விஸ்வநாத்
சரோஜா தேவி
மது
ரிஷிகேஷ் முகர்ஜி
சௌமித்திர சாட்டர்ஜி |  |
| 1995 | நாகேஷ்
மனோரமா |  |
| 1996 | கிருஷ்ணா
சாரதா |  |
| 1997 | எஸ். ஜானகி
நெடுமுடி வேணு |  |
| 1998 | அல்லு ராமலிங்கையா
இலட்சுமி |  |
| 1999 | பண்டாரி பாய்
முகுர் சுந்தர் | <r |
| 2000 | டி. ராமா நாயுடு
ஷீலா |  |
| 2001 | எம். எஸ். விசுவநாதன்
தாசரி நாராயண ராவ் |  |
| 2002 | கே. ராகவேந்திரா ராவ்
விஷ்ணுவர்த்தன் |  |
| 2003 | கே. ஜே. யேசுதாஸ்
விஜயசாந்தி |  |
| 2004 | கே. ஆர். விஜயா
ராமோஜி ராவ் |  |
| 2005 | திலகன்
சுகுமாரி |  |
| 2006 | கிருஷ்ணம் ராஜூ
பி. சுசீலா |  |
| 2007 | சிவகுமார்
ஜெயபிரதா |  |
| 2008 | வெட்டுரி சுந்தரமா மூர்த்தி |  |
| 2009 | அம்பரீஷ்
கே. பி. ஏ. சி. லலிதா |  |
| 2010 | சிரஞ்சீவி
ஜெயசுதா |  |
| 2011 | எஸ். பி. முத்துராமன்
சீமா |  |
| 2012 | பப்பு
வாணி ஜெயராம் |  |
| 2013 | பாலு மகேந்திரா
ஜெயபாரதி |  |
| 2014 | ஐ. வி. சசி
ராதிகா சரத்குமார் |  |
| 2015 | மோகன் பாபு |  |
| 2016 | விஜய நிர்மலா |  |
| 2015 | கைகால சத்தியநாராயணா | } |
# தென்னிந்திய பிலிம்பேர் விருதுகள்

**தென்னிந்திய பிலிம்பேர் விருதுகள்** என்பது பிலிம்பேர் நிறுவனத்தால் ஆண்டுதோறும் வழங்கப்படும் பிலிம்பேர் விருதுகளின் தென்னிந்திய பிரிவாகும். தென்னிந்திய மொழித் திரைப்படங்களில் சிறப்பான திறமையை வெளிப்படுத்தும் திரைப்பட கலைஞர்களுக்கு இவ்விருது வழங்கப்படுகிறது. 1953ஆவது ஆண்டில் வெளியான திரைப்படங்களுக்கு 1954ஆம் ஆண்டு முதலாக இவ்விருது வழங்கப்பட்டு வருகிறது. தொடக்க காலத்தில் தமிழ், தெலுங்கு மொழிகளுக்கு மட்டும் வழங்கப்பட்ட இவ்விருது 1967ஆம் ஆண்டு முதல் மலையாளம், மற்றும் 1970ஆம் ஆண்டு முதல் கன்னட மொழித் திரைப்படங்களுக்கும் வழங்கப்படுகிறது. ஒவ்வொரு மொழி திரைப்படத்துறைக்கும் தனித்தனியான விருதுகளும், அனைத்திற்கும் சேர்த்து பொதுவான விருதுகளும் வழங்கப்படுகின்றன. பொதுவாக இவ்விருது வழங்கும் விழாக்கள் சென்னை அல்லது ஐதராபாத்து நகரங்களில் நடைபெறுகின்றன.
# தென்னிந்திய பிலிம்பேர் விருதுகள்

## வரலாறு

இந்த விருது விழா முதன் முதலில் 1953 ஆம் ஆண்டில் பாலிவுட் பிலிம்பேர் விருதுகளுடன் இணைந்து சென்னையின் கலைவனார் அரங்கத்தில் நடைபெற்றது. பின்னர் விழா தனித்துவமான இசை அகாடமிக்கு மாற்றப்பட்டது.  
1953 இல் ஆரம்பத்தில் இந்தி திரையுலகை அங்கீகரித்து விருதுகள் வழங்கப்பட்டது. பின்னர் 1963 ஆம் ஆண்டில் விருதுகளுக்காக தமிழ், தெலுங்கு, பெங்காலி மற்றும் மராத்தி மொழிகளில் சிறந்த படத்தை தேர்வு செய்து விருதுகள் வழங்கப்பட்டன, மேலும் 1966 முதல் மலையாள படங்கள் சேர்க்கப்பட்டன. கன்னடத் திரைப்படங்கள் 1969 இல் நிகழ்வின் ஒரு பகுதியாக மாறியது. 1972 ஆம் ஆண்டில் அனைத்து தென்னிந்திய படங்களிலும் சிறந்த நடிகர், சிறந்த நடிகை மற்றும் சிறந்த இயக்குநர் பிரிவுகளுக்கு விருதுகள் வழங்கப்பட்டன. சிறப்பு விருதுகளுக்கான பிரிவுகள் 1980 களில் அறிமுகப்படுத்தப்பட்டன மற்றும் 1990 களில் சிறந்த இசை அமைப்பாளருக்கான விருது சேர்க்கப்பட்டது.
# தென்னிந்திய பிலிம்பேர் விருதுகள்

## அதிக தடவை விருது வென்றவர்கள்

| விருது | கலைஞர் | பதிவு |
| --- | --- | --- |
| பெரும்பாலாக விருது வென்றவர் | கமல்ஹாசன் | 19 விருதுகள் |
| பெரும்பாலாக விருதுக்கு பரிந்துரை செய்யப்பட்டவர் | ஸ்ரேயா கோஷல் | 44 பரிந்துரைகள் |
| பெரும்பாலான இயக்குனருக்கான விருதுகள் | கே. விஸ்வநாத், கே. பாலச்சந்தர் | 8 விருதுகள் |
| பெரும்பாலான இசை இயக்குனருக்கான விருதுகள் | ஏ. ஆர். ரகுமான் | 17 விருதுகள் |
| பெரும்பாலான நடிப்பு விருதுகள் - ஆண் | கமல்ஹாசன் | 16 விருதுகள் |
| பெரும்பாலான நடிப்பு விருதுகள் - பெண் | லட்சுமி | 7 விருதுகள் |
| பெரும்பாலான பின்னணிப் பாடகர் விருதுகள் - ஆண் | கார்த்திக் | 6 விருதுகள் |
| பெரும்பாலான பின்னணிப் பாடகர் விருதுகள் - பெண் | ஸ்ரேயா கோஷல் | 10 விருதுகள் |
# தென்னிந்திய பிலிம்பேர் விருதுகள்

## தமிழகத் திரைப்படத்துறை

2006 ஆம் ஆண்டு நிலவரப்படி, நான்கு திரைப்படத் துறையிலும் ஒவ்வொன்றிலும் மொத்தம் 10 பிரிவுகள் உள்ளன.
- சிறந்த திரைப்படம் (1963-முதல்)
- சிறந்த இயக்குநர் (1972-முதல்)
- சிறந்த நடிகர் (1972-முதல்)
- சிறந்த நடிகை (1972-முதல்)
- சிறந்த துணை நடிகர் (2002-முதல்)
- சிறந்த துணை நடிகை (2002-முதல்)
- சிறந்த இசையமைப்பாளர் (1990-முதல்)
- சிறந்த பாடலாசிரியர் (2005-முதல்)
- சிறந்த பின்னணிப் பாடகர் (2005-முதல்)
- சிறந்த பின்னணிப் பாடகி (1999-முதல்)
# தென்னிந்திய பிலிம்பேர் விருதுகள்

## தமிழகத் திரைப்படத்துறை

### நிறுத்தப்பட்ட விருதுகள்

- சிறந்த நகைச்சுவையாளர் (2002-2006)
- சிறந்த எதிர்நாயகன் (2002-2006)
# தென்னிந்திய பிலிம்பேர் விருதுகள்

## தமிழகத் திரைப்படத்துறை

### சிறப்பு விருதுகள்

- தென்னிந்திய பிலிம்பேர் சிறப்பு விருது: 1983 முதல்
- சிறந்த தென்னிந்திய நடிகருக்கான பிலிம்பேர் விமர்சகர்கள் விருது: 2011 முதல்
- தென்னிந்திய பிலிம்பேர் வாழ்நாள் சாதனையாளர் விருது: 1983 முதல்
- சிறந்த தென்னிந்திய அறிமுக நடிகருக்கான பிலிம்பேர் விருது: 1990 முதல்
- சிறந்த தென்னிந்திய அறிமுக நடிகைக்கான பிலிம்பேர் விருது: 1997 முதல்